Isak Martinius Skaugen

Isak Martinius «I.M.» Skaugen (født 17. august 1875 i Gjerpen i Telemark, død 26. desember 1962) var en norsk seilskuteskipper og senere skipsreder som i 1916 dannet rederiet som senere ble kjent som I. M. Skaugen.

Skaugen ble født i en husmanns- og småbrukerfamilie fra bruket Skaugen i Gjerpen. Han hadde to brødre, vognmann og gårdbruker Karl August Isaksen Skaugen og landarbeider Andreas Skaugen (f. 1880). Isak Martinius dro til sjøs som dekksgutt i 1891. Han tok styrmannseksamen som 18-åring, og ble skipskaptein på barken «Perikles». Fra denne praksisen tok han med seg forretningsmottoet «Steady as she goes». Isak Martinius Skaugen noterte sitt rederi på Kristiania Børs i 1916. I 1918 dannet han sammen med svigerfaren Ole Nicolai Henriksen et rederi i Risør. I 1927 ble dette rederiet flyttet til Oslo. I 1952 tok han sønnene Morits, Sigurd og Brynjulf Skaugen opp som partnere i firmaet. I 1955 disponerte rederiet åtte tank- og linjeskip, inkludert «Skaugum» og «Skaugbryn». Skaugen var fram til 1956 eneeier av disponentfirmaet.

Redningsskøyta RS «Kaptein Skaugen» er oppkalt etter Isak Martinius Skaugen.

 Se også 
 Skaugen

 Referanser 
VG, 17. august 1955, side 2. (Atekst: 80 år)
Aftenposten, 27. oktober 1986, side 38. (Atekst: I. M. Skaugen 70 år: Vi må tjene penger, ikke nødvendigvis eie skipene)
Dagens Næringsliv, 27. juni 1992, side 14. (Atekst: La det bli i familien)
Aftenposten, 20. januar 2005, side 14, del 2. Nekrologer: Morits Skaugen sr.)
Aftenposten, 3. februar 1989, side 26. (Atekst: Dynastimodellen er forlatt)
NTBtekst, 19. august 1991. (Atekst: Prinsesse Märtha Louise døper redningsskøyte)

Kategori:Norske skipsredere
Kategori:Personer fra Skien kommune
Kategori:Fødsler i 1875
Kategori:Dødsfall i 1962
Kategori:Artikler i sjøfart-prosjektet